Metsämeditaatio toteutetaan sahaja joogan tekniikalla. Meditaatio ja metsässä liikkuminen tuovat elämään tasapainoa ja ne sopivat kaikille.
In the meditation we use sahaja yoga meditation technique. It is always free of charge.
Tapaaminen vesilaitosta vastapäätä parkkipaikan tuntumassa, Jouppilanvuorentie 66
Sahaja Yoga on tie itsetuntemukseen ja sitä voi harjoittaa jokainen iästä, kunnosta ja taustasta riippumatta. Meditaatioon perustuvan Sahaja Yogan avulla oppii tiedostamaan hiljaisuudesta kumpuavan voiman. Sen avulla voi löytää rauhaa, iloa ja tasapainoa arjessa. Päivän tapahtumat ja haasteet on myös helpompi kohdata meditoimisen myötä. Joogameditaation avulla voi oppia elämään nykyhetkessä, jolloin pystyy olemaan murehtimatta liikoja mennyttä tai tulevaa. Tutkimusten mukaan meditaatiolla on terveyttä edistävä vaikutus. Sen on havaittu myös lisäävän keskittymiskykyä sekä onnellisuutta. Meditaatio helpottaa stressiä sekä monia fyysisiä ja psyykkisiä ongelmia. Päivittäinen pienikin meditaatiohetki tuo meidät lähemmäs todellista itseämme. Meditaatio hävittää elämästämme sirpaleisuutta ja kiireisyyden tunnetta, jolloin arjen hallinta paranee. Sahaja Yogan tekniikka on helppo oppia ja sitä opetetaan ilmaiseksi. http://www.jooga.org
Sahaja Yoga is a simple meditation technique, which helps us to find balance in our life on the physical, mental, emotional and spiritual level. It is based on the experience of Self-Realization, which brings us to the state of thoughtless awareness or mental silence. With regular practice of meditation, it is possible to establish this state within us.
Perinteiset Peräseinäjoen Markkinat järjestetään elokuun toisena lauantaina koulukeskuksen kentällä.
Perinteiset Peräseinäjoen markkinat järjestetään elokuun toisena lauantaina 8.8.2026 klo 9-16, jolloin vuorossa ovat Peräseinäjoen 42. markkinat. Paikkana koulukeskuksen kenttä, Koulutie 1, Peräseinäjoki OHJELMA 9.00 Markkina-alue avataan 10.00 Peräseinäjoen Yrittäjät Ry:n puheenjohtaja Marko Nurmela avaa markkinat 11.00 Markkinapuhe Maa- ja metsätalousministeri Sari Essayah 12.00 Moving Decos hulavanne-esitys +vannejamit 13.00 Moottorivarjoliitonäytös (säävaraus) Etelä-Pohjanmaan liitäjät 15.00 Kuulutetaan arvontojen / kilpailujen voittajat. 16.00 Markkinat päättyvät Juontaja Tanja Vähäsarja Lapsille tarjolla mm. Fysiopuiston liikunnallinen tehtävärata, kasvomaalausta ja tivolialue, jossa pomppulinna, viikinkilaiva sekä pelivaunu. Alueella VPK-kalustoesittely ja vanhat mopot/moottoripyörät -näyttelyalue. RustedGarage drifting-tiimin kalustoesittely. Kirjastoauto Valo. Yrittäjien teltalla kahvio sekä arpamyynti, jossa palkintoina mm. mökkiloma Y-pirtillä, sekä paljon muuta! Paikalla runsaasti myyjiä, markkinoiden ohjelma-sivulla on listaus tarjolla olevista tuotteista. Tervetuloa viihtymään! Tapahtuman järjestää Peräseinäjoen Yrittäjät Ry Tukijat: OP Järvi-Pohjanmaa, INTO Seinäjoki, Seinäjoen Energia, Seinäjoen kaupunki
Aikuinen 7€, perhelippu 20€ (sis. 2 aikuista ja kaikki alaikäiset lapset). Alle 7-vuotiaat pääsevät ilmaiseksi!
Koko perheen ilmailutapahtuma Seinäjoen lentoasemalla 9.8. klo 11-18!
Koko perheen ilmailutapahtuma West Avia Air Show & Fly In tulee taas Seinäjoelle! 9.8. klo 11-18 Seinäjoen lentoasemalle rakentuu kesäinen ilmailutapahtuma, jossa päästään näkemään niin historiallisia koneita kuin uudempaakin kalustoa! Lisää tietoa tapahtumasta löydät Etelä-Pohjanmaan Ilmailukerhon nettisivuilta www.epik.fi, sekä West Avian Instagramista @westaviaseinajoki.
Pääsymaksu 10€ / aikuiset, lapset alle 10v. ilmaiseksi
Etelä-Pohjanmaan traktorimuseon museopäivä 1.8.2026
Etelä-Pohjanmaan traktorimuseolla museopäivä lauantaina 1.8.2026 klo 10-14
Etelä-Pohjanmaan traktorimuseolla vietetään museopäivää lauantaina 1.8.2026 klo 10-14. Tule tutustumaan ainutlaatuiseen Suomen suurimpaan yksityiseen entisöityjen traktorivanhusten kokoelmaan. Kokoelma käsittää lähes 150 entisöityä, Suomessa käytössä olleita traktoria. Kahvio. Makkaranmyyntiä.
MENTALISTI PETE POSKIPARRAN MAHDOTONTA -KIERTUE OMASP STADIONILLA 16.10.2026
Esityksessä kutitellaan nauruhermoja, luetaan ajatuksia ja muutetaan mahdoton mahdolliseksi.
Esityksessä kutitellaan nauruhermoja, luetaan ajatuksia ja muutetaan mahdoton mahdolliseksi. Pete heittää koko valloittavan persoonansa peliin ja luo ainutlaatuisia ihmeitä katsojien korvien väliin. Peten show elää hetkessä ja tuo ilta illan jälkeen tuoreen ja erilaisen show’n yleisön ihmeteltäväksi. Mentalismia, taikuutta ja komiikkaa yhdistelevä esitys saa katsojat nauramaan ja hämmästymään kerta toisensa jälkeen. Pete Poskiparta on esiintynyt ympäri maailmaa ja palkittu niin kansallisesti Vuoden taikurina 2014 kuin kansainvälisesti arvostetulla Dunninger Memorial Award -pystillä 2019. Tätä ei voi tarkemmin selittää, tämä pitää itse kokea. Liput myynnissä nyt Ticketmasterissa! Tapahtuma on K18.
Sirkus Finlandian juhlavuoden kiertue on käynnissä ja lippujen ennakkomyynti on alkanut!
Sirkuksen oma lippukassa avoinna näytöspäivinä klo 12 – 13 ja kaksi tuntia ennen näytöstä. – Alle 3-vuotiaat aikuisen sylissä veloituksetta – Näytöksen kesto on noin 2h sis. väliajan Lue lisää ja osta liput ennakkoon: https://sirkusfinlandia.fi/
Digiopastaja tavattavissa aikaa varaamatta Seinäjoen kirjastossa
Tarvitsetko apua tietokoneen, älypuhelimen tai tablettilaitteen käytössä? Digineuvoja auttaa erilaisten laitteiden, ohjelmien ja verkkopalveluiden käytössä. Varaudu jonottamaan. Voit myös varata henkilökohtaisen 45 min opastusajan, p. 040 559 9668. Apila-kirjasto, Jaaksi 3, Alvar Aallon katu 14.
Ekaluokkalaisten ilta Seinäjoen pääkirjastossa
Tervetuloa ekaluokkalaisten iltaan! Luvassa esimerkiksi kirjastosuunnistus, arvontaa, kirjavinkkejä ja paljon muuta. Tule hakemaan oma kirjastokortti! Apila-kirjasto, Alvar Aallon katu 14.
Japanilaisten lastenkirjojen lukuhetket ja näyttely 子供の絵本
Siirtolaisuusmuseo järjestää japanilaisten lastenkirjojen näyttelyn Peräseinäjoen kirjastossa
Tutustu Japaniin lastenkirjojen avulla! 子供の絵本 Japanilaisten lastenkirjojen näyttely Peräseinäjoen kirjastossa 10.-14.8.2026 (ma-pe). Näyttelyyn pääsee kirjaston aukioloaikoina. JAPANILAISTEN LASTEN KUVAKIRJOJEN LUKUHETKET PÄIVÄKODIN LAPSILLE Peräseinäjoen kirjastossa Ti 11.8.2026 klo 9.30 To 13.8.2026 klo 9.00 ja klo 10.00 Tutustu Japaniin Siirtolaisuusmuseon muissa Japani-teema tapahtumissa elokuun ajan. Yhteistyössä Siirtolaisuusmuseo ja Peräseinäjoen kirjasto.
Japanilaisten astioiden näyttely 和食器 – Washoku-ki
Japanilaisten astioiden näyttely Peräseinäjoen kirjastossa
Japanilaisten astioiden näyttely 和食器 – Washoku-ki Paluumuuttajana Japanissa pitkään asunut Merja Karppinen toi mukanaan japanilaisia astioita, jotka ovat nyt esillä Peräseinäjoen kirjaston vitriineissä 3.-26.8.2026 (ma-ke). Näyttelyyn pääsee kirjaston aukioloaikoina. Tutustu Japaniin Siirtolaisuusmuseon Japani-teema tapahtumissa elokuun ajan. Yhteistyössä Siirtolaisuusmuseo ja Peräseinäjoen kirjasto.
Opi kirjoittamaan nimesi japaniksi 子供の日本語
Lapsille suunnattu tapahtuma Siirtolaisuusmuseolla. Opi kirjoittamaan japania!
Sinun nimesi, mutta japaniksi 子供の日本語 Nyt voit oppia kirjoittamaan oman nimesi japaniksi! Siirtolaisuusmuseolla kirjoitetaan japania lasten tapahtumassa keskiviikkona 12.8. klo 16-17.30. Tule mukaan! Keskiviikko 12.8.2026 klo 16-17.30 Siirtolaisuusmuseo, Länsirannantie 2, 61100 Peräseinäjoki Keskiviikko 12.8. on Siirtolaisuusmuseon Japani-päivä. Lasten tapahtuman jälkeen klo 18-19.30 samassa paikassa on aikuisille tarkoitettu O-bon Japanissa -tilaisuus, jossa tutustutaan japanilaiseen O-bon -juhlaan. Mukana tilaisuudessa on Kazue Ikemoto-Mäyry. Tutustu Japaniin Siirtolaisuusmuseon muissa Japani-teema tapahtumissa elokuun ajan.
Siirtolaisuusmuseon Japani-teema tapahtuma: Nojatuolimatka Japaniin
Keskustelutilaisuus japanilaisesta kirjallisuudesta 日本への旅行 Siirtolaisuusmuseo järjestää elokuussa erilaisia tapahtumia Japani-teemalla. Tiistaina 25.8.2026 pääset tutustumaan Japaniin keskustelutilaisuudessa, jossa keskitytään japanilaiseen kirjallisuuteen. Ti 25.8.2026 klo 18 Peräseinäjoen kirjasto, Keikulinkuja 2, 61100 Peräseinäjoki Tutustu Japaniin Siirtolaisuusmuseon muissa Japani-teema tapahtumissa elokuun ajan. Yhteystyössä Siirtolaisuusmuseo ja Peräseinäjoen kirjasto.
Siirtolaisuusmuseon Japani-päivänä tutustutaan japanilaiseen O-bon -juhlaan
O-bon Japanissa お盆 O-bon on Japanissa vietettävä buddhalainen juhla, jonka tarkoituksena on juhlistaa, kunnioittaa ja muistella esivanhempien henkiä erilaisin juhlamenoin. Siirtolaisuusmuseolla pääset tutustumaan O-boniin yhdessä keskustelijan, Kazue Ikemoto-Mäyryn, kanssa. Keskiviikko 12.8.2026 klo 18-19.30 Siirtolaisuusmuseo, Länsirannantie 2, 61100 Peräseinäjoki Keskiviikko 12.8. on Siirtolaisuusmuseon Japani-päivä. Samana päivänä samassa paikassa, mutta aiemmin klo 16-17.30 pääset oppimaan, kuinka voit kirjoittaa oman nimesi japaniksi. Lapsille suunnatusta tapahtumasta voit jatkaa iltaa suoraa Japani-teemalla O-bon -tilaisuuteen. Tutustu Japaniin Siirtolaisuusmuseon muissa Japani-teema tapahtumissa elokuun ajan. Tervetuloa!